|  |
| --- |
| **Projektas** |
| **PLUNGĖS RAJONO SAVIVALDYBĖS TARYBA** |
| **SPRENDIMAS** |
| **DĖL SKOLŲ IR NUOSTOLIŲ PRIPAŽINIMO BEVILTIŠKAIS IR JŲ NURAŠYMO** |
| 2020 m. liepos 30 d. Nr. T1-  Plungė |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Skolų pripažinimo beviltiškomis, jų nurašymo, apskaitos ir inventorizavimo Plungės rajono savivaldybės biudžetinėse įstaigose tvarkos aprašo, patvirtinto Plungės rajono savivaldybės tarybos 2015 m. gruodžio 23 d. sprendimu Nr. T1-331, III skyriaus 20 punktu, atsižvelgdama į Plungės rajono savivaldybės administracijos Beviltiškų skolų nurašymo nagrinėjimo komisijos 2018 m. liepos 11 d. ir 2020 m. liepos 15 d. siūlymą, Plungės rajono savivaldybės taryba n u s p r e n d ž i a:

1. Pripažinti beviltiška ir leisti iš Plungės rajono savivaldybės administracijos apskaitos nurašyti bankrutavusios ir iš valstybės įmonės Registrų centro Juridinių asmenų registro išregistruotos uždarosios akcinės bendrovės „Transnora“ skolą – 372,51 Eur (tris šimtus septyniasdešimt du eurus 51 ct).

2. Pripažinti beviltiškais ir leisti iš Plungės rajono savivaldybės administracijos apskaitos nurašyti:

2.1. trumpalaikių gautinų sumų fondo sąskaitoje apskaitomus nuostolius dėl 2002 m. įvykdytų vagysčių, nuostolių suma - 3 914,79 Eur (1 priedas);

2.2. trumpalaikių gautinų sumų fondo sąskaitoje apskaitomus nuostolius dėl įvykdytų vagysčių, perimtus reorganizavimo būdu prijungus Švietimo ir kultūros skyrių ir Moksleivių namus, nuostolių suma – 1 644,07 Eur (2 priedas).

Savivaldybės meras

SUDERINTA:

Administracijos direktorius Mindaugas Kaunas

Juridinio ir personalo administravimo skyriaus vedėjas Vytautas Tumas

Kalbos tvarkytoja Aušra Dirvonskienė

Finansų ir biudžeto skyriaus vedėjo pavaduotoja Margarita Tamošauskienė

Sprendimą rengė Finansų ir biudžeto skyriaus vyr. specialistė Milda Šapalienė .

**PLUNGĖS RAJONO SAVIVALDYBĖS ADMINISTRACIJOS**

**FINANSŲ IR BIUDŽETO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL SKOLŲ IR NUOSTOLIŲ PRIPAŽINIMO BEVILTIŠKAIS IR JŲ NURAŠYMO“**

2020 m. liepos 16 d.

Plungė

1. **Sprendimo projekto esmė, tikslai ir uždaviniai.**

Sprendimo projekto parengimo tikslas – pripažinti beviltiškomis ir leisti nurašyti iš Plungės rajono savivaldybės administracijos apskaitos juridinio asmens skolą ir nuostolius dėl įvykdytų vagysčių.

**2. Projekto rengimo priežastys ir kuo remiantis parengtas sprendimo projektas**.

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, savivaldybės taryba priima sprendimus dėl savivaldybei nuosavybės teise priklausančio turto disponavimo.

Vadovaudovaujantis Skolų pripažinimo beviltiškomis, jų nurašymo, apskaitos ir inventorizavimo Plungės rajono savivaldybės biudžetinėse įstaigose tvarkos aprašo, patvirtinto Plungės rajono savivaldybės tarybos 2015 m. gruodžio 23 d. sprendimu Nr. T1-331, III skyriaus 20 punktu, biudžetinės įstaigos pripažintos beviltiškomis skolos virš 300 eurų pasibaigia ir nurašomos iš biudžetinės įstaigos apskaitos dokumentų Plungės rajono savivaldybės tarybos sprendimu.

Likviduojant Savivaldybės įmonę „Varkalių agroservisas“, Savivaldybės tarybos 2010 m. liepos 29 d. sprendimu Nr. T1-168 buvo pavesta Savivaldybės administracijai perimti likviduojamos įmonės debetinį įsiskolinimą, tame skaičiuje ir uždarosios akcinės bendrovės „Transnora“ skolą – 372,51 Eur (trys šimtai septyniasdešimt du eurai 51 ct). Įmonė išregistruota iš Juridinių asmenų registro 2017 m. rugpjūčio 21 d. (pridedamas JAR trumpasis išrašas);

Savivaldybės administracijos beviltiškų skolų nurašymo nagrinėjimo komisija 2018 m. liepos 11 d. posėdyje svarstė klausimą dėl Savivaldybės administracijos beviltiškų skolų nurašymo ir nutarė siūlyti Savivaldybės tarybai bankrutavusios ir išregistruotos iš Juridinių asmenų registro UAB „Transnora“ skolą pripažinti beviltiška ir leisti nurašyti iš buhalterinės apskaitos.

Savivaldybės administracijos beviltiškų skolų nurašymo nagrinėjimo komisija 2020 m. liepos 15 d. posėdyje svarstė klausimą dėl Savivaldybės administracijos trumpalaikių gautinų sumų fondo sąskaitoje apskaitomų nuostolių dėl įvykdytų vagysčių ir nutarė siūlyti Savivaldybės Tarybai pripažinti beviltiška ir leisti nurašyti iš buhalterinės apskaitos trumpalaikių gautinų sumų fondo sąskaitos nuostolius, suma 5558,86 Eur, t.sk.:

1. 2002 m. sausio mėn. iš automobilių stovėjimo aikštelės, esančios Vytauto g.12, Plungėje, pavogto automobilio „WW Passat“nuostolio likutį – 1 075,06 Eur;

2. 2002 m. vasario mėn. iš Šateikių seniūnijos pavogto fakso nuostolį – 657,44 Eur;

3. 2002 m. vasario mėn. pavogto Babrungo seniūnijai priskirto automobilio nuostolį –

2 182,29 Eur.

4. 2005 m. spalio mėn. iš garažo, esančio Vytauto g. 9, Plungėje, įvykdytos vagystės nuostolį – 376,70 Eur;

5. 2008 m. birželio mėn. iš buvusių Moksleivių namų pastato, esančio J. Biliūno g. 21, Plungėje, įvykdytos vagystės nuostolį – 1 267,37 Eur.

Priėmus Tarybos sprendimą bus nurašytos Savivaldybės administracijos trumpalaikių gautinų sumų fondo sąskaitoje apskaitytos įsisenėjusios skolos.

Finansų ir biudžeto skyriaus vyr. specialistė Milda Šapalienė